作者：林正大
词牌/韵律：贺新凉・贺新郎

paragraphs: 环滁皆山也。
望西南、蔚然深秀，者琅邪也。
泉水潺潺峰路转，上有醉翁亭也。
亭、太守自名之也。
试问醉翁何所乐，乐在乎、山水之间也。
得之心、寓酒也。
四时之景无穷也。
看林霏、日出云归，自朝暮也。
交错觥筹酣宴处，肴蔌杂然陈也。
知太守、游而乐也。
太守醉归宾客从，拥苍颜白发颓然也。
太守谁，醉翁也。